CELEX: 32018D1959
Language: sl
Date: 2018-12-10 00:00:00
Title: Izvedbeni sklep Komisije (EU) 2018/1959 z dne 10. decembra 2018 o odstopanju od Direktive Sveta 2000/29/ES glede ukrepov za preprečevanje vnosa škodljivega organizma Agrilus planipennis (Fairmaire) v Unijo in njegovega širjenja v Uniji z lesom, ki izvira iz Kanade in Združenih držav Amerike (notificirano pod dokumentarno številko C(2018) 8235)

12.12.2018   
               
               
                  SL
               
               
                  Uradni list Evropske unije
               
               
                  L 315/27
               
            
         IZVEDBENI SKLEP KOMISIJE (EU) 2018/1959
         z dne 10. decembra 2018
         o odstopanju od Direktive Sveta 2000/29/ES glede ukrepov za preprečevanje vnosa škodljivega organizma Agrilus planipennis (Fairmaire) v Unijo in njegovega širjenja v Uniji z lesom, ki izvira iz Kanade in Združenih držav Amerike
         
            
               (notificirano pod dokumentarno številko C(2018) 8235)
            
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 15(1) Direktive,
         ob upoštevanju naslednjega:
         
                     (1)
                  
                  
                     
                        Agrilus planipennis (Fairmaire) je škodljivi organizem, ki je naveden pod točko (a)1.2 oddelka I dela A Priloge I k Direktivi 2000/29/ES kot organizem, za katerega ni znano, ali je navzoč v Uniji.
                  
               
                     (2)
                  
                  
                     Določbe iz točke 2.3 oddelka I dela A Priloge IV k Direktivi 2000/29/ES določajo posebne zahteve za preprečevanje vnosa škodljivega organizma Agrilus planipennis (Fairmaire) v Unijo in njegovega širjenja v Uniji z lesom, ki izvira iz nekaterih tretjih držav.
                  
               
                     (3)
                  
                  
                     Na podlagi informacij, zbranih leta 2018 med dvema presojama Evropske komisije v Kanadi in Združenih državah Amerike, se izvajanje pogojev iz možnosti (b) točke 2.3 oddelka I dela A Priloge IV k Direktivi 2000/29/ES pred izvozom ne preverja v zadostni meri.
                  
               
                     (4)
                  
                  
                     Zato je primerno, da se ne dovoli vnos lesa Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. in Pterocarya rhoifolia Siebold & Zucc., ki izvira iz Kanade in Združenih držav Amerike, v Unijo z uradno izjavo iz navedene možnosti (b).
                  
               
                     (5)
                  
                  
                     Ta sklep bi moral prenehati veljati 30. junija 2020, da se omogoči pregled točke 2.3 oddelka I dela A Priloge IV k Direktivi 2000/29/ES ob upoštevanju znanstvenega in tehničnega razvoja.
                  
               
                     (6)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Z odstopanjem od določb iz točke 2.3 oddelka I dela A Priloge IV k Direktivi 2000/29/ES se vnos lesa Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. in Pterocarya rhoifolia Siebold & Zucc., ki izvira iz Kanade in Združenih držav Amerike, na ozemlje Unije dovoli samo z uradnimi izjavami iz možnosti (a) in (c) navedene točke 2.3.
         
         
            Člen 2
            Ta sklep preneha veljati 30. junija 2020.
         
         
            Člen 3
            Ta sklep je naslovljen na države članice.
         
         
            V Bruslju, 10. decembra 2018
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 169, 10.7.2000, str. 1.